
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1372 

4 Οκτωβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση, συγκρότηση και ορισμός μελών επιτροπής 
στο Υπουργείο Οικονομίας και Οικονομικών για την 
διενέργεια ανοικτού διαγωνισμού για το έργο 
«ΑΝΑΒΑΘΜΙΣΗ ΤΟΥ ΚΕΝΤΡΙΚΟΥ ΛΟΓΙΣΜΙΚΟΥ ΚΑΙ 
ΕΞΟΠΛΙΣΜΟΥ ΤΟΥ Ο.Π.Σ. ΚΑΙ ΤΟΥ ΑΝΑΠΛΗΡΩ¬ 
ΜΑΤΙΚΟΥ ΚΟΜΒΟΥ ΕΚΤΑΚΤΗΣ ΑΝΑΓΚΗΣ (ΩΙ3Α3- 
ΤΕΡ 3ΙΤΕ)» και το υποέργο «ΥΛΟΠΟΙΗΣΗ ΜΕΛΕ¬ 


ΤΩΝ ΣΤΟ ΟΠΣ». 1 

Υλοποίηση προγράμματος επιχορήγησης νέων ελευ¬ 
θέρων επαγγελματιών και έκτατης οικονομικής ενί¬ 
σχυσης για δέκα(10) ανέργους προερχόμενους 

από την επιχείρηση «ΜυΐΤΙΤΕΧ Ε.Π.Ε.». 2 

Παραχώρηση στο Λιμενικό Ταμείο Κύμης της χρήσης 
και εκμετάλλευσης του καταφυγίου τουριστικών 

σκαφών στην Κύμη Εύβοιας. 3 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Μανιαδάκη Ιωάννα. 4 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στην Αλεξιά Κωνσταντίνα του 
Σταύρου. 5 


ΑΠΟΦΑΣΕΙ Σ 

Αριθ. 33997/ΟΠΣ 1493 (1) 

Σύσταση, συγκρότηση και ορισμός μελών επιτροπής στο 
Υπουργείο Οικονομίας και Οικονομικών για την διε¬ 
νέργεια ανοικτού διαγωνισμού για το έργο «ΑΝΑΒΑΘ¬ 
ΜΙΣΗ ΤΟΥ ΚΕΝΤΡΙΚΟΥ ΛΟΓΙΣΜΙΚΟΥ ΚΑΙ ΕΞΟ¬ 
ΠΛΙΣΜΟΥ ΤΟΥ Ο.Π.Σ. ΚΑΙ ΤΟΥ ΑΝΑΠΛΗΡΩΜΑΤΙΚΟΥ 
ΚΟΜΒΟΥ ΕΚΤΑΚΤΗΣ ΑΝΑΓΚΗΣ (ΟΙ3Α3ΤΕΒ 3ΙΤΕ)» και 
το υποέργο «ΥΛΟΠΟΙΗΣΗ ΜΕΛΕΤΩΝ ΣΤΟ ΟΠΣ»» 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. τις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα που κυ¬ 
ρώθηκε με το άρθρο πρώτο του π.δ. 63/2005 (ΦΕΚΑ' 98), 


2. το π.δ. 178/2000 (ΦΕΚ165/Α/14.7.2000) «Οργανισμός 
του Υπουργείου Εθνικής Οικονομίας», 

3. το π.δ. 81/2002 (ΦΕΚ 57/Α/21.3.2002) «Συγχώνευση 
των Υπουργείων Εθνικής Οικονομίας και Οικονομικών», 

4. το άρθρο 12 ν. 2860/2000 (ΦΕΚ 251/Α/14.11.2000) 
«Διαχείριση, Παρακολούθηση και Έλεγχος του Κοινοτι¬ 
κού Πλαισίου Στήριξης και άλλες διατάξεις», 

5. την υπ’ αριθμ. πρωτ. 38243/ΔΙΟΕ 922/28.9.2004 (ΦΕΚ 
1496/Β/6.10.2004) απόφαση του υπουργού Οικονομίας 
και Οικονομικών «Κατάργηση Επιτροπών και Ομάδων Ερ¬ 
γασίας» , 

6. το ν. 2362/1995 «Περί Δημοσίου λογιστικού κ.λπ.» 
(ΦΕΚ247Α), 

7. το ν. 2286/1995 «Προμήθειεςτου Δημόσιου Τομέα και 
ρυθμίσεις συναφών θεμάτων», 

8. το ν. 3205/2003 «Μισθολογικές ρυθμίσεις λειτουργών 
και υπαλλήλων του Δημοσίου, Ν.Π.Δ.Δ. και Ο.Τ.Α., μονί¬ 
μων στελεχών των Ενόπλων Δυνάμεων και αντίστοιχων 
της Ελληνικής Αστυνομίας, του Πυροσβεστικού και Λιμε¬ 
νικού Σώματος και άλλες συναφείς διατάξεις» (ΦΕΚ 
297/Α/23.12.2003), 

9. το π.δ. 394/1996 «Κανονισμός προμηθειών δημο¬ 
σίου», 

10. το π.δ. 346/1998 «Προσαρμογή της Ελληνικής Νο¬ 
μοθεσίας για τις δημόσιες συμβάσεις υπηρεσιών κ.λπ.» 
όπως τροποποιήθηκε με το π.δ. 18/2000, 

11. το π.δ. 4/2002 (ΦΕΚ3/Α/14.1.2002) «Εκτέλεση ενερ¬ 
γειών τεχνικής βοήθειας - στήριξης και διαχείριση των 
αντίστοιχων πόρων», 

12. την υπ’ αριθμ. 1466/ΕΥΣ 105/17.1.2002 (ΦΕΚ 78/Β/ 
29.1.2002) Υπουργική απόφαση «Καθορισμός των στοι¬ 
χείων του Ετήσιου Προγράμματος ενεργειών Τεχνικής 
Βοήθειας - Στήριξης και διαχείρισης των αντίστοιχων πό¬ 
ρων», 

13. τον Οδηγό Διαδικασιών και Επιλέξιμων Ενεργειών 
Τεχνικής Βοήθειας Στήριξης ΚΠΣ 2000-2006, του Υπουρ¬ 
γείου Εθνικής Οικονομίας, 

14. την υπ’ αριθμ. Πρωτ. 60630/Ε.Υ.Σ. 5671/16.9.2003 
εγκύκλιο με θέμα «Εξειδίκευση της εφαρμογής του π.δ. 
4/2002 - Εκτέλεση ενεργειών τεχνικής βοήθειας - στήρι¬ 
ξης και διαχείριση των αντίστοιχων πόρων», 

15. το ετήσιο πρόγραμμα Τεχνικής Βοήθειας - στήριξης 
της Ειδικής Υπηρεσίας ΟΠΣ, 

16. την υπ’ αριθμ. 10195/ΔΙΟΕ 144/23.3.2001 (ΦΕΚ 
340/Β/28.3.2001) Κοινή Υπουργική Απόφαση των υπουρ¬ 
γών Εσωτερικών, Δημοσίας Διοίκησης και Αποκέντρωσης 
και Εθνικής Οικονομίας και Οικονομικών περί σύστασης 
ειδικής Υπηρεσίας με τίτλο: «Υπηρεσία Ολοκληρωμένου 
Πληροφοριακού Συστήματος (Ο.Π.Σ.)» όπως ισχύει, 

17. την απόφαση ένταξης υπ’ αριθμ. πρωτ. 25812/Ε.Υ.Σ. 
3915/17.6.2004 της πράξης με τίτλο «ΑΝΑΒΑΘΜΙΣΗ ΤΟΥ 
ΚΕΝΤΡΙΚΟΥ ΛΟΓΙΣΜΙΚΟΥ ΚΑΙ ΕΞΟΠΛΙΣΜΟΥ ΤΟΥ Ο.Π.Σ. 
ΚΑΙ ΤΟΥ ΑΝΑΠΛΗΡΩΜΑΤΙΚΟΥ ΚΟΜΒΟΥ ΕΚΤΑΚΤΗΣ 
ΑΝΑΓΚΗΣ Ρ3Α3ΤΕΒ 5ΙΤΕ)» στο Επιχειρησιακό Πρό¬ 
γραμμα «Τεχνική Βοήθεια 2000 - 2006», 

18. την απόφαση ένταξης υπ’ αριθμ. πρωτ. 30780/Ε.Υ.Σ. 
2700/8.5.2003 της πράξης με τίτλο «ΥΛΟΠΟΙΗΣΗ ΜΕΛΕ¬ 
ΤΩΝ ΣΤΟ Ο.Π.Σ. - ΕΜΠΕΙΡΟΓΝΩΜΟΣΥΝΕΣ ΓΙΑ ΤΟ 
Ο.Π.Σ.» όπως τροποποιήθηκε με τις αποφάσεις υπ’ αριθμ. 
πρωτ. 79259/Ε.Υ.Σ. 7898/27.11.2003 και με υπ’ αριθμ. 
πρωτ. 41393/ΕΥΣΣΑΑΠ 1714/5.10.2004 και ισχύει, 

19. το Έργο «ΥΛΟΠΟΙΗΣΗ ΜΕΛΕΤΩΝ ΣΤΟ Ο.Π.Σ. - 
ΕΜΠΕΙΡΟΓΝΩΜΟΣΥΝΕΣ ΓΙΑ ΤΟ Ο.Π.Σ.» της ΣΑΜ 019/3 
με κωδικό αριθμό 2003ΣΜ01930019, 

20. το Έργο «ΑΝΑΒΑΘΜΙΣΗ ΤΟΥ ΚΕΝΤΡΙΚΟΥ ΛΟΓΙΣΜΙ¬ 
ΚΟΥ ΚΑΙ ΕΞΟΠΛΙΣΜΟΥ ΤΟΥ Ο.Π.Σ. ΚΑΙ ΤΟΥ ΑΝΑΠΛΗΡΩ¬ 
ΜΑΤΙΚΟΥ ΚΟΜΒΟΥ ΕΚΤΑΚΤΗΣ ΑΝΑΓΚΗΣ Ρ3Α3ΤΕΠ 
3ΙΤΕ)»της ΣΑΕ 019/3 με κωδικό αριθμό 2005ΣΕ01930005, 

21. την υπ’ αριθμ. πρωτ. 28316/ΟΠΣ 1251/26.7.2005 
προκήρυξη ανοικτού διαγωνισμού για την ανάθεση του 
έργου «ΑΝΑΒΑΘΜΙΣΗ ΤΟΥ ΚΕΝΤΡΙΚΟΥ ΛΟΓΙΣΜΙΚΟΥ ΚΑΙ 
ΕΞΟΠΛΙΣΜΟΥΤΟΥ Ο.Π.Σ. ΚΑΙ ΤΟΥ ΑΝΑΠΛΗΡΩΜΑΤΙΚΟΥ 
ΚΟΜΒΟΥ ΕΚΤΑΚΤΗΣ ΑΝΑΓΚΗΣ Ρ3Α3ΤΕΒ 3ΙΤΕ)» - 
«ΥΛΟΠΟΙΗΣΗ ΜΕΛΕΤΩΝ ΣΤΟ ΟΠΣ» και ιδίως το συνημ¬ 
μένο σε αυτήν τεύχος προδιαγραφών, 

22. τις υπηρεσιακές ανάγκες της Ε.Υ. ΟΠΣ, 

23. το γεγονός ότι από τις διατάξεις της απόφασης αυ¬ 
τής προκαλείται ακαθόριστη δαπάνη για την αμοιβή του 
Προέδρου, των μελών και της γραμματέως της επιτρο¬ 
πής, η οποία θα καλυφθεί από τον προϋπολογισμό του 
ετησίου προγράμματος Τεχνικής Βοήθειας Στήριξης της 
Ειδικής Υπηρεσίας Ολοκληρωμένου Πληροφοριακού Συ¬ 
στήματος, αποφασίζουμε: 

Α) Συνιστούμε στο υπουργείο Οικονομίας και Οικονομι¬ 
κών επιτροπή για την διενέργεια δημόσιου ανοικτού δια¬ 
γωνισμού του έργου «ΑΝΑΒΑΘΜΙΣΗ ΤΟΥ ΚΕΝΤΡΙΚΟΥ 
ΛΟΓΙΣΜΙΚΟΥ ΚΑΙ ΕΞΟΠΛΙΣΜΟΥ ΤΟΥ Ο.Π.Σ. ΚΑΙ ΤΟΥ 
ΑΝΑΠΛΗΡΩΜΑΤΙΚΟΥ ΚΟΜΒΟΥ ΕΚΤΑΚΤΗΣ ΑΝΑΓΚΗΣ 
(0Ι3Α3ΤΕΒ 3ΙΤΕ)» και του υποέργου «Υλοποίηση μελε¬ 
τών στο Ο.Π.Σ.» 

Β) Ορίζουμε τα μέλη της ως άνω επιτροπής ως εξής: 

1. Εμμανουήλ Κατσιαδάκη, Γενικό Διευθυντή Αναπτυ¬ 
ξιακού Προγραμματισμού Περιφερειακής Πολιτικής και 
Δημοσίων Επενδύσεων ως πρόεδρο, με αναπληρωτή τον 
Γεώργιο Πατσούρα, προϊστάμενο μονάδας Γτης Ειδικής 
Υπηρεσίας Ο.Π.Σ. 

2. Ιωάννη Βλαχάβα, καθηγητή πληροφορικής του Αρι- 
στοτέλειου Πανεπιστημίου Θεσσαλονίκης, ως μέλος, 

3. Γεώργιο Δασκαλογιάννη, προϊστάμενο του τμήματος 
Τεχνικής Υποστήριξης της Δ/νσης Πληροφορικής του 
Υπουργείου Οικονομίας και Οικονομικών, ως μέλος, 

4. Ευάγγελο Μαρκέτη, στέλεχος της Μ.Ο.Δ. α.ε., ως μέ¬ 
λος, 


5. Παναγιώτη Πραμμαντιώτη, στέλεχος της Μ.Ο.Δ. α.ε., 
ως μέλος. 

Γ) Χρέη γραμματέως της επιτροπής θα εκτελεί η Μαρία 
Αρχάβλη στέλεχος της Ειδικής Υπηρεσίας Ο.Π.Σ. 

Δ) Έργο της Επιτροπής είναι: 

• η διενέργεια των σχετικού διαγωνισμού, 

• η αξιολόγηση των προσφορών που θα υποβληθούν, 

• η σύνταξη πρακτικών τεχνικής και οικονομικής αξιο¬ 
λόγησης σύμφωνα με τους όρους της διακήρυξης και τη 
σχετική νομοθεσία, 

• η εισήγηση για κατακύρωση του παραπάνω διαγωνι¬ 
σμού. 

Ε) Η επιτροπή θα συνεδριάζει εκτός του ωραρίου της Ει¬ 
δικής Υπηρεσίας ΟΠΣ στο κτίριο της Ειδικής Υπηρεσίας 
ΟΠΣ (επί της οδού Αγίας Φιλοθέης 2 Αθήνα) και θα λει¬ 
τουργεί από τις 27.7.2005 μέχρι την ολοκλήρωση του εν 
λόγω διαγωνισμού. Μετά την ολοκλήρωση κάθε φάσης 
της διαδικασίας αξιολόγησης θα υποβάλει τα σχετικά 
πρακτικά σε τρία (3) αντίγραφα στην Μονάδα Οργάνω¬ 
σης και Υποστήριξης της Ειδικής Υπηρεσίας ΟΠΣ. 

Στ) Η αμοιβή του προέδρου, των μελών και της γραμμα¬ 
τέως της επιτροπής ορίζεται στο πόσο των 41,3 ευρώ ανά 
συνεδρίαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Σεπτεμβρίου 2005 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθ. 2492/46/13.9.2005 (2) 

Υλοποίηση προγράμματος επιχορήγησης νέων ελευθέ¬ 
ρων επαγγελματιών και έκτατης οικονομικής ενίσχυ¬ 
σης για δέκα(10) ανέργους προερχόμενους από την 
επιχείρηση «ΜΙΙΙΤΙΤΕΧ Ε.Π.Ε.» 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΟΡΓΑΝΙΣΜΟΥ 
ΑΠΑΣΧΟΛΗΣΗΣ ΕΡΓΑΤΙΚΟΥ ΔΥΝΑΜΙΚΟΥ 

Έχοντας υπόψη: 

1. Τις διατάξεις 

Α. του ν. 2224/1994, άρθρα 14 και 15 

Β. του ν. 2336/1995, άρθρο 10 

Γ. του ν. 2434/1996, άρθρο 1 

Δ. του ν. 2956/2001, άρθρο 6 παρ. 7, άρθρο 8 παρ. 2 εδ. 
ΙΔ, άρθρο 9 παρ.2 εδ. ΙΒ 

2. την υπ’ αριθμ. 231/33/6.9.2005 απόφαση της Επιτρο¬ 
πής Διαχείρισης του ΛΑΕΚ 

3. τη γνώμη των μελών του, αποφασίζει: 

Ι.Την υλοποίηση προγράμματος επιχορήγησης νέων 
ελευθέρων επαγγελματιών και την εφ'άπαξ οικονομική 
ενίσχυση του ποσού των επτακοσίων ευρώ (700 €) για κά¬ 
θε ένα από τους (10) ανέργους προερχόμενους από την 
επιχείρηση «ΜυΐΤΙΤΕΧ Ε.Π.Ε.» 

ΚΕΦΑΛΑΙΟ Α 

ΚΑΤΑΡΤΙΣΗ ΕΙΔΙΚΟΥ ΜΕΤΡΟΥ ΑΥΤΟΑΠΑΣΧΟΛΗΣΗΣ 

1. ΕΙΔΙΚΟ ΜΕΤΡΟ ΑΥΤΟΑΠΑΣΧΟΛΗΣΗΣ 

Καταρτίζεται Πρόγραμμα επιχορήγησης νέων ελευθέ¬ 
ρων επαγγελματιών (ΝΈΈ.) για 10 ανέργους ηλικίας 18- 
64 ετών, απολυμένους από την επιχείρηση «ΜΕΙΕΤΙΤΕΧ 
Ε.Π.Ε.». 

• Δύνανται να υπαχθούν στο πρόγραμμα μέχρι και 5 
(πέντε) μέλη εταιρειών: 

- Ομορρύθμων (Ο.Ε.) 

- Ετερορρύθμων (Ε.Ε.), μόνο για τα ομόρρυθμα μέλη 
τους 

- ΕΠΕ, με την προϋπόθεση ότι έκαστος υποψήφιος για 
ένταξη στο πρόγραμμα μετέχει τουλάχιστον με ποσοστό 
20% στο εταιρικό κεφάλαιο. 

- Αστικών μη κερδοσκοπικών εταιριών. 

• Δύνανται να υπαχθούν στο πρόγραμμα μέχρι και πέ¬ 
ντε (5) μέλη Συνεταιρισμών. 

2. ΕΞΑΙΡΕΣΕΙΣ 

Δεν μπορούν να υπαχθούν στο πρόγραμμα: 

2.1. Επαγγέλματα που απαιτούν την ύπαρξη κενής ορ¬ 
γανικής θέσης και συνεπώς η δημιουργία επιχείρησης 
δεν εξαρτάται από την απόφαση και την πρωτοβουλία του 
ενδιαφερομένου, που θα μπορούσε να ενισχυθεί με την 
παροχή της επιχορήγησης. 

2.2. Όσοι δημιουργούν εποχικές επιχειρήσεις, τυχερά, 
ψυχαγωγικά ή ηλεκτρονικά παιχνίδια, πρακτορεία ΠΡΟ- 
ΠΟ, ΛΟΤΤΟ, λαχείων και συναφή αυτών, επιχειρήσεις 
αποκλειστικά χωματουργικών εργασιών, εργαστήρια ή 
κέντρα ελευθέρων σπουδών, φροντιστήρια, κυλικεία, κο¬ 
ντινές, επιχειρήσεις που λειτουργούν αποκλειστικά και 
μόνο τις βραδινές ώρες (10 μ.μ. - 6 π.μ.)., καθώς και επι¬ 
χειρήσεις που παρέχουν ψυχαγωγικές υπηρεσίες μαζι¬ 
κού χαρακτήρα (νυκτερινά κέντρα διασκέδασης, αναψυ- 
κτήρια, ντίσκο κ.ά.). 

2.3. Όσοι απασχοληθούν με την εκμετάλλευση επιβατι¬ 
κού δημοσίας χρήσεως (ΤΑΧΙ), λεωφορείου ή φορτηγού 
δημοσίας χρήσεως. 

2.4. Ανώνυμες Εταιρείες (Α.Ε.) 

2.5. Όσοι ζητούν να ενταχθούν στο πρόγραμμα με δρα¬ 
στηριότητα όμοια (ή στον ίδιο χώρο) με αυτή που είχε επι¬ 
χείρηση η οποία διέκοψε τη λειτουργία της και ανήκε σε 
συγγενικό τους πρόσωπο εξ αίματος ή αγχιστείας Α' Βαθ¬ 
μού ή οι σύζυγοί τους κατά τους τελευταίους δώδεκα (12) 
μήνες πριν την έναρξη της επιχείρησης τους στη Δ.Ο.Υ., 
εκτός των περιπτώσεων στις οποίες ο προηγούμενος 
ιδιοκτήτης συνταξιοδοτήθηκε ή απεβίωσε. 

2.6. Όσοι είχαν άλλη επιχείρηση κατά τους έξι (6) μήνες 
πριν απάτη νέα έναρξη επιτηδεύματος στη Δ.Ο.Υ., καθώς 
και αυτοί που έχουν επιχορηγηθεί στο παρελθόν, ανεξάρ¬ 
τητα χρονικής περιόδου είτε από το γενικό Πρόγραμμα 
των Νέων Ελευθέρων Επαγγελματιών είτε από αντίστοιχο 
εξειδικευμένο Πρόγραμμα (στοντομέα Πολιτισμού, Περι¬ 
βάλλοντος κ.λπ.). 

2.7. Όσοι επιδοτηθούν από το παρόν Πρόγραμμα Ολο¬ 
κληρωμένης Παρέμβασης δεν μπορούν να ενταχθούν 
στη συνέχεια και στο γενικό Πρόγραμμα των Νέων Ελευ¬ 
θέρων Επαγγελματιών ή σε αντίστοιχο εξειδικευμένο 
Πρόγραμμα (στον τομέα Πολιτισμού, Περιβάλλοντος 
κ.λπ.) που εφαρμόζει ο ΟΑΕΔ. 

3. ΠΡΟΫΠΟΘΕΣΕΙΣ ΚΑΙ ΔΙΑΔΙΚΑΣΙΑ ΥΠΑΓΩΓΗΣ ΣΤΟ 
ΠΡΟΓΡΑΜΜΑ 

Η διαδικασία υπαγωγής στο πρόγραμμα, περιλαμβάνει 
δύο στάδια. Την προέγκριση, δηλαδή την αποδοχή από 
τις Υπηρεσίες του Ο.Α.Ε.Δ. της «αίτησης υπαγωγής στο 
πρόγραμμα - υπεύθυνης δήλωσης» από τον ενδιαφερό¬ 
μενο και την υπαγωγή, δηλαδή την έκδοση εγκριτικής 
απόφασης απάτην Υπηρεσία, ύστερα και απάτη θετική ει¬ 
σήγηση του πρώτου επιτόπιου ελέγχου. 


3.1. ΠΡΟΕΓΚΡΙΣΗ 

Οι προϋποθέσεις υπαγωγής των ενδιαφερομένων στο 
πρόγραμμα στο στάδιο της προέγκρισης είναι οι εξής: 

3.1.1. Να έχουν την ιδιότητα του άνεργου και να διαθέ¬ 
τουν Δελτίο Ανεργίας σε ισχύ μέχρι την ημερομηνία έναρ¬ 
ξης της δραστηριότητάς τους. 

3.1.2. Να έχουν συμπληρώσει το τυποποιημένο έντυπο 
εξατομικευμένης παρέμβασης, το οποίο θα είναι υπογε¬ 
γραμμένο από τον εργασιακό σύμβουλο ή τον αρμόδιο 
υπάλληλο και τους ίδιους. 

3.1.3. Να έχουν κάνει έναρξη επιτηδεύματος μετά τη 
διαδικασία της εξατομικευμένης παρέμβασης. 

3.1.4. Να έχουν την Ελληνική υπηκοότητα ή την υπηκο¬ 
ότητα άλλου Κράτους-Μέλουςτης Ε.Ε. ή να είναι ομογε¬ 
νείς που έχουν δικαίωμα διαμονής και απασχόλησης στη 
χώρα μας. Επίσης, να διαθέτουν αριθμό φορολογικού μη¬ 
τρώου (ΑΦΜ) και να έχουν εκπληρώσει ή νόμιμα απαλλα¬ 
γεί από τις στρατιωτικές τους υποχρεώσεις. 

3.1.5. Να έχουν υποβάλει τυποποιημένη «αίτηση υπα¬ 
γωγής στο πρόγραμμα - υπεύθυνη δήλωση» στην οποία 
θα δηλώνουν ότι γνωρίζουν και αποδέχονται τη διαδικα¬ 
σία και τους όρους ένταξης και συμμετοχής τους στο 
πρόγραμμα, θα περιγράφουν το σχέδιό τους για δημι¬ 
ουργία νέας επιχείρησης και θα δηλώνουν τα απαραίτητα 
στοιχεία για την υπαγωγή τους στο Πρόγραμμα. Η αίτηση 
υποβάλλεται στην Υπηρεσία Απασχόλησης του Ο.Α.Ε.Δ. 
του τόπου λειτουργίας της επιχείρησης. Ως τόπος λει¬ 
τουργίας νοείται κατ' αρχήν η έδρα της επιχείρησης και 
σε ειδικές περιπτώσεις (πχ πλανόδιες επιχειρήσεις) θα 
υποδεικνύεται συγκεκριμένος χώρος εγκατάστασής της. 

3.1.6. Η αποδοχή της αίτησης από την Υπηρεσία, συνε¬ 
πάγεται προέγκριση και δέσμευση της θέσης. 

3.2. ΕΝΤΑΞΗ 

Το δεύτερο στάδιο της διαδικασίας είναι η ένταξη στο 
πρόγραμμα, η οποία ολοκληρώνεται με την θετική έγκρι¬ 
ση του επιτόπιου ελέγχου (στο χώρο της επιχείρησης) 
από εκπρόσωπο του Οργανισμού και την έκδοση εγκριτι¬ 
κής απόφασης από την Υπηρεσία. Ο πρώτος επιτόπιος 
έλεγχος πραγματοποιείται εντός ενός μηνάς από την 
υποβολή της «αίτησης υπαγωγής στο πρόγραμμα - υπεύ¬ 
θυνης δήλωσης», ορίζεται κατόπιν συνεννοήσεως με τον 
αιτούντα και ελέγχονται τα παρακάτω: 

3.2.1. Καταγγελία σύμβασης εργασίας από την επιχεί¬ 
ρηση «ΜΙΙΕΤΙΤΕΧ Ε.Π.Ε.» 

3.2.2. Βεβαίωση έναρξης της δραστηριότητας της επι¬ 
χείρησης από τη ΔΟΥ. 

3.2.3. Εξοφλημένα τιμολόγια ή αποδείξεις αγοράς πε¬ 
ρασμένα στα επίσημα θεωρημένα από την αρμόδια ΔΟΥ 
βιβλία της επιχείρησης τους, αξίας τουλάχιστον ίσης με 
το 25% του ποσού της επιχορήγησης (εμπορεύματα, εξο¬ 
πλισμοί, πρώτες ύλες κ.λπ), δηλ. 2.250 ΕΥΡΩ. Λογίζονται 
και τα έξοδα ενοικίων. Για τις περιπτώσεις των υποψη¬ 
φίων που συμμετέχουν στη δημιουργία νέων Εταιριών και 
Συνεταιρισμών, τα εξοφλημένα τιμολόγια ή οι αποδείξεις 
αγοράς υπολογίζονται κατά το τμήμα εκείνο το οποίο 
αντιστοιχεί στη συμμετοχή έκαστου των υποψηφίων στο 
κεφάλαιο της Εταιρείας ή του Συνεταιρισμού. 

3.2.4. Καταστατικό σύστασης της Εταιρείας ή του Συ¬ 
νεταιρισμού εφόσον πρόκειται για Εταιρεία ή Συνεταιρι¬ 
σμό στον οποίο συμμετέχει ο ενδιαφερόμενος. 

3.2.5. Μισθωτήριο. 

3.2.6. Νόμιμα πιστοποιητικά για την άσκηση του επαγ¬ 
γέλματος του, όπου αυτά απαιτούνται. Τα νόμιμα πιστό- 

ποιητικά δύναται να διαθέτει είτε ο ίδιος είτε ένας τουλά¬ 
χιστον από τους απασχολουμένους στην επιχείρησή του 
και σε περίπτωση εταιρείας είτε ο ένας τουλάχιστον από 
τους εταίρους που απασχολείται στην εταιρεία είτε ένας 
από τους απασχολουμένους σ'αυτή. 

3.2.7. να απασχολούνται στην επιχείρησή τους και να εί¬ 
ναι ασφαλισμένοι κατά κύριο λόγο στον Ασφαλιστικό Φο¬ 
ρέα που υπάγεται η επιχείρηση. 

3.2.8. η επιχείρηση να λειτουργεί σε χώρο ανεξάρτητο 
και κατάλληλα διαμορφωμένο (εκτός του χώρου της κα¬ 
τοικίας του επαγγελματία), κατά τρόπο ώστε να εξυπηρε¬ 
τεί ικανοποιητικά το σκοπό της. 

3.2.9. Κατά τη διάρκεια του πρώτου ελέγχου, ο ΝΕΕ θα 
πρέπει να παραδώσει φωτοαντίγραφα των παραπάνω πι¬ 
στοποιητικών στον ελεγκτή, προκειμένου αυτά να τεθούν 
στο αρχείο της Υπηρεσίας. 

Σε περίπτωση που συντρέχουν οι προϋποθέσεις υπα¬ 
γωγής και η έκθεση του επιτόπιου ελέγχου είναι θετική, ο 
ενδιαφερόμενος ενημερώνεται για την ένταξή του στο 
πρόγραμμα και καλείται να προσέλθει στην Υπηρεσία, μέ¬ 
σα σε είκοσι (20) ημερολογιακές ημέρες από την ημερο¬ 
μηνία γνωστοποίησης της ένταξής του και να προσκομί¬ 
σει α) βεβαίωση φορολογικής & ασφαλιστικής ενημερό¬ 
τητας όταν απαιτείται, και β) τιμολόγιο που εκδίδεται 
σύμφωνα με το άρθρ.12παρ.3 Προεδρικού Διατάγματος 
186/1992 ΚΒΣ και γ) αριθμό Τραπεζικού Λογαριασμού, 
προκειμένου νατού χορηγηθεί η προκαταβολή. 

4. ΠΟΣΟ ΚΑΙ ΔΙΑΡΚΕΙΑ ΕΠΙΧΟΡΗΓΗΣΗΣ 

Το ποσό της επιχορήγησης για κάθε νέο ελεύθερο 
επαγγελματία που υπάγεται στο πρόγραμμα καθορίζεται 
στα 9.000 ευρώ από τα οποία ποσό ύψους 3.000 ευρώ κα¬ 
ταβάλλεται με την έκδοση της εγκριτικής απόφασης και 
τα υπόλοιπα 6.000 ευρώ σε δύο (2) ισόποσες εξαμηνιαίες 
δόσειςτων3.000 ευρώ η κάθε μία, καταβαλλόμενη στο τέ¬ 
λος κάθε εξαμήνου απάτηνυπαγωγήτου και αφού θαέχει 
πραγματοποιηθεί τουλάχιστον ένας επιτόπιος έλεγχος 
κατά το ενδιάμεσο χρονικό διάστημα (όπου και διαπιστώ¬ 
νεται η κανονική λειτουργία της επιχείρησης). 

Η διάρκεια της επιχορήγησης για κάθε νέο ελεύθερο 
επαγγελματία που εντάσσεται στο πρόγραμμα ορίζεται 
σε δώδεκα (12) μήνες, από την ημερομηνία έκδοσης της 
σχετικής εγκριτικής απόφασης. 

5. ΟΡΟΙ ΤΟΥ ΠΡΟΓΡΑΜΜΑΤΟΣ 

Κατά το δωδεκάμηνο διάστημα της επιχορήγησης ο νέ¬ 
ος ελεύθερος επαγγελματίας δεσμεύεται για τα εξής: 

5.1. Με τη λήξη του κάθε εξαμήνου, από την ένταξή του 
στο πρόγραμμα και μέσα σε προθεσμία εξήντα (60) ημε¬ 
ρολογιακών ημερών, υποχρεούται να προσκομίσει: 

5.1.1. Αίτηση στην οποία θα δηλώνει ότι η επιχείρηση 
του λειτουργεί κανονικά και ότι το σύνολο των εσόδων και 
των εξόδων του προαναφερθέντος χρονικού διαστήμα¬ 
τος είναι τουλάχιστον ίσο με το ήμισυ του ποσού της δό¬ 
σης που πρόκειται να εισπράξει (δηλ. 1.500 ευρώ), όπως 
αυτά εμφανίζονται στα βιβλία εσόδων και εξόδωντου. Λο¬ 
γίζονται και τα έξοδα ενοικίων. Για τις περιπτώσεις των 
υποψηφίων που συμμετέχουν στη δημιουργία νέων Εται¬ 
ριών και Συνεταιρισμών, το σύνολο των εσόδων και των 
εξόδων υπολογίζεται κατά το τμήμα εκείνο το οποίο αντι¬ 
στοιχεί στη συμμετοχή έκαστου των υποψηφίων στο κε¬ 
φάλαιο της Εταιρείας ή του Συνεταιρισμού. 

5.1.2. Βεβαίωση φορολογικής και ασφαλιστικής ενημε¬ 
ρότητας όταν απαιτείται, τιμολόγιο και επικυρωμένα φω¬ 
τοαντίγραφα του βιβλίου εσόδων-εξόδων του προηγού¬ 


μενου εξαμήνου ή βεβαίωση καταβολής Φ.Π.Α. στη 
Δ.Ο.Υ. 

5.2.0 ενταγμένος στο πρόγραμμα υποχρεούται να ενη¬ 
μερώνει την Υπηρεσία εγκαίρως και γραπτώς για οποια¬ 
δήποτε αλλαγή στα στοιχεία που έχει δηλώσει με την αί¬ 
τηση για ένταξή του. 

5.3. Η επιχείρηση δεν πρέπει να διακόψει τη λειτουργία 
της στο δωδεκάμηνο διάστημα της επιχορήγησης, άλλως 
διακόπτεται η επιχορήγηση με επιστροφή του καταβλη- 
θέντος ποσού, σύμφωνα με τα οριζόμενα στην παρ. 6. 

6. ΔΙΑΚΟΠΗ ΕΠΙΧΟΡΗΓΗΣΗΣ 

Σε περίπτωση που διαπιστωθεί παράβαση όρου ή όρων 
ή προϋποθέσεων, μετά από οποιαδήποτε πληρωμή πο¬ 
σού της επιχορήγησης στον Ν.Ε.Ε., θα εφαρμόζονται οι 
διατάξεις των παρ. 7 και 8 του άρθρου 29 του 
ν. 1262/1982, όπως συμπληρώθηκε από τα άρθρα 6 και 7 
του ν. 1836/1989 και η επιχορήγηση θα διακόπτεται με 
επιστροφή του αναλογούντος ποσού. 

Ειδικότερα, ο Προϊστάμενος της αρμόδιας Υπηρεσίας 
Απασχόλησης του Οργανισμού, στις περιπτώσεις αυτές 
αποφαίνεται με αιτιολογημένη απόφασή του για τη δια¬ 
κοπή της επιχορήγησης που ο νέος επαγγελματίας έχει 
λάβει από τον ΟΑΕΔ και την επιστροφή: 

- - τμήματος του καταβληθέντος ποσού, κατ' αναλογία 
του χρονικού διαστήματος που απομένει από την ημερο¬ 
μηνία μη τήρησης των όρων ή των προϋποθέσεων του 
προγράμματος μέχρι τη συμπλήρωση του συνολικού δω¬ 
δεκάμηνου χρόνου επιχορήγησης. 

- - ολόκληρου του ποσού σε περίπτωση που διαπιστώ¬ 
νεται μη τήρηση εξ αρχής των όρων και των προϋποθέσε¬ 
ων του προγράμματος. 

Η επιστροφή του ανωτέρω ποσού πρέπει να γίνει με 
εφάπαξ καταβολή του εντός δεκαπέντε (15) ημερών από 
την κοινοποίηση της απόφασης στον ενδιαφερόμενο. 

Εφόσον δεν επιστραφεί εμπρόθεσμα το ποσό που ανα- 
ζητείται, συντάσσεται μετά από απόφαση του Δ.Σ. του 
Οργανισμού, Πράξη Βεβαίωσης Οφειλής και αποστέλλε- 
ται στην αρμόδια Δ.Ο.Υ. για βεβαίωση και είσπραξή του. 

Σε περίπτωση φυλάκισης ή θανάτου ή σοβαρής ασθέ¬ 
νειας, η επιχορήγηση θα διακόπτεται χωρίς άλλες επι¬ 
πτώσεις για τον επαγγελματία από την ημερομηνία που 
εμφανίσθηκε το πρόβλημα. 

7. ΠΑΡΑΓΡΑΦΗ ΠΟΣΟΥ 

Εάν ο νέος επαγγελματίας καταθέσει εκπρόθεσμα δι- 
καιολογητικά για την καταβολή επιμέρους δόσης, η αξίω¬ 
σή του για το συγκεκριμένο ποσό παραγράφεται χωρίς 
διακοπή της επιχορήγησης, με απόφαση του Προϊσταμέ¬ 
νου της αρμόδιας Υπηρεσίας Απασχόλησης του Οργανι¬ 
σμού, εφόσον η επιχείρηση λειτουργεί και εξακολουθούν 
να τηρούνται οι όροι και προϋποθέσεις του Προγράμμα¬ 
τος. 

8. ΑΝΑΚΛΗΣΗ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Εάν μετά την ένταξη του νέου επαγγελματία στο πρό¬ 
γραμμα, διαπιστωθεί ότι δεν τηρεί τους όρους ή τις προ- 
ϋποθέσειςτου, ο Προϊστάμενος της αρμόδιας Υπηρεσίας 
Απασχόλησης με απόφασή του θα ανακαλεί την υπαγωγή 
του επαγγελματία στο πρόγραμμα. 

9. ΑΡΜΟΔΙΟΤΗΤΕΣ ΠΡΟΪΣΤΑΜΕΝΩΝ 

Ο Προϊστάμενος της αρμόδιας Υπηρεσίας Απασχόλη¬ 
σης, εφόσον αποδεδειγμένα προκύπτουν λόγοι ανωτέ- 
ρας βίας ή μη υπαιτιότητας του νέου επαγγελματία, δύ- 
ναται με απόφασή του και ύστερα από αίτηση του ενδια¬ 
φερομένου: 

9.1. να επιμηκύνει την προθεσμία υποβολής δικαιολο- 
γητικώντου ενδιαφερομένου για είσπραξη επιμέρους δό¬ 
σης έως εξήντα (60) ημερολογιακές ημέρες. 

9.2. να θεραπεύσει περίπτωση δελτίου ανεργίας που 
δεν είχε θεωρηθεί για διάστημα έως τριάντα (30) ημερο¬ 
λογιακές ημέρες πριν από την έναρξη επιτηδεύματος. 

10. ΔΑΠΑΝΗ 

Η δαπάνη για την εφαρμογή του μέτρου αυτού θα κα¬ 
λυφθεί από το ΛΑΕΚ και θα ανέλθει στο ποσό των 
90.000,00 ΕΥΡΩ (ΚΑΕ 2493 Η2 φορέας 700). 

Η δαπάνη αναλύεται ως εξής: 10 άνεργοι X 9.000 ΕΥΡΩ 
= 90.000,00 ΕΥΡΩ. 

11. ΕΠΙΛΥΣΗ ΔΙΑΦΟΡΩΝ 

Οποιαδήποτε διαφορά προκύψει μεταξύ των ενταγμέ- 
νων στο πρόγραμμα επαγγελματιών και των Υπηρεσιών 
Απασχόλησης του ΟΑΕΔ θα εξετάζεται από την Επιτροπή 
Διαχείρισης του ΛΑΕΚ εφόσον υποβληθεί ένσταση εντός 
30 ημερών από την κοινοποίηση της απορριπτικής από¬ 
φασης της αρμόδιας Υπηρεσίας. 

ΚΕΦΑΛΑΙΟ Β 

ΕΦΆΠΑΞ ΟΙΚΟΝΟΜΙΚΗ ΕΝΙΣΧΥΣΗ 

Την εφ’ άπαξ οικονομική ενίσχυση του ποσού των επτα¬ 
κοσίων ευρώ (700 €) για κάθε ένα από τους 10 ανέργους 
προερχόμενους από την επιχείρηση «ΜυΐΤΙΤΕΧ ΕΠΕ», 
σύμφωνα με την διάταξη της παρ. 3β του άρθρου 1 του ν. 
2434/1996 η οποία ορίζει ότι «με αποφάσεις της Επιτρο¬ 
πής Διαχείρισης εξειδικεύονται προγράμματα που χρη¬ 
ματοδοτούνται από τους πόρουςτου προηγουμένου εδα¬ 
φίου και ειδικότερα εκείνα που αφορούν δράσεις.ή 

την ενίσχυση των ανέργων.» με την προϋπόθεση να είναι 
άνεργοι, και να διαθέτουν δελτίο ανεργίας σε ισχύ. 

Το πιθανό κόστος της συνολικής δαπάνης θα ανέλθει σε 
7.000,00 € 

(1 ΟΧ 700,00 = 7.000,00 €) και θα βαρύνει εξ ολοκλήρου 
τον ΛΑΕΚ (ΚΑΕ 659 Α του προϋπολογισμού του Οργανι¬ 
σμού). 

Η καταβολή της οικονομικής ενίσχυσης να γίνει με τα¬ 
κτικό χρηματικό ένταλμα. 

Υπόλογο διαχειριστή ορίζει την προϊστάμενη της Υπη¬ 
ρεσίας Πύλης Αξιού, την ΑΘΗΝΑ ΠΕΛΕΒΕΣΛΗ . 

Η απόδοση λογαριασμού να γίνει σε δύο (2) μήνες από 
την ημερομηνία λήξης. 

Η λήξη της καταβολής να οριστεί σε 60 ημέρες από την 
ημερομηνία έναρξης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Σεπτεμβρίου 2005 

Ο Πρόεδρος του Δ.Σ 
Γ.ΒΕΡΝΑΔΑΚΗΣ 

-♦- 

Αριθ. 11184 (3) 

Παραχώρηση στο Λιμενικό Ταμείο Κύμης της χρήσης και 
εκμετάλλευσης του καταφυγίου τουριστικών σκαφών 
στην Κύμη Εύβοιας. 

Ο ΥΠΟΥΡΓΟΣ ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

Ι.Τις διατάξεις του π.δ. 149/05 (ΦΕΚΑ' 211) «Οργανι- 
σμόςτου Υπουργείου Τουριστικής Ανάπτυξης». 

2.Τις διατάξεις του Κεφ. Γ του ν.2160/1993 (Φ.Ε.Κ Α' 


118)όπως τροποποιήθηκε και ισχύει και ειδικότερα το 
άρθ. 34 του ν.2160/1993 περί δημιουργίας ζωνών αγκυ¬ 
ροβολιού και καταφυγίων τουριστικών σκαφών όπως 
αντικαταστάθηκε με τις διατάξεις της παρ.7 του άρθ.27 
του ν. 2636/1998 και ισχύει. 

3. Την Απόφαση Πρωθυπουργού Υ 25/2004 (ΦΕΚΒ'516) 
«Σύσταση θέσης Υφυπουργού Τουρισμού στο Υπουργείο 
Τουρισμού». 

4. Τις διατάξεις του π.δ. 123/2004 (ΦΕΚ Α' 86) «Διορι¬ 
σμός Υπουργού,Αναπληρωτού Υπουργού και Υφυπουρ¬ 
γών». 

5. Την υπ’ αριθμ. 1153/20.4.2004 (ΦΕΚ Β' 591) Κοινή 
Απόφαση του Πρωθυπουργού και Υπουργού Τουρισμού 
περί ανάθεσης αρμοδιοτήτων στον Υφυπουργό Τουρι¬ 
σμού. 

δ.Τηνυπ’αριθμ.Υ 165/16.6.2005 (ΦΕΚΓ 150) Απόφαση 
του Πρωθυπουργού και του Υπουργού Τουριστικής Ανά¬ 
πτυξης περί διορισμού Γεν.Γραμματέα του Υπουργείου 
Τουριστικής Ανάπτυξης. 

7. Την υπ’ αριθμ. 7568/17.6.2005 (Δ'731) Υπουργική 
Απόφαση περί χωροθέτησης του καταφυγίου τουριστι¬ 
κών σκαφών δυναμικότητας 51 θέσεων ελλιμενισμού 
στην Κύμη Εύβοιας. 

8. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Το Ελληνικό Δημόσιο, όπως νομίμως εκπροσωπείται, 
παραχωρεί στο Λιμενικό Ταμείο Κύμης, σύμφωνα με τις 
διατάξεις της παρ. 6 του άρθ. 34 του ν. 2160/1993 όπως 
αντικαταστάθηκε με τις διατάξεις της παρ. 7 άρθ. 27 ν. 
2636/1998,τη χρήση και εκμετάλλευση της θαλάσσιας και 
χερσαίας ζώνης του καταφυγίου τουριστικών σκαφών 
εντός του λιμένα Κύμης Εύβοιας, όπως οριοθετείται στο 
τοπογραφικό διάγραμμα,που αποτελεί αναπόσπαστο μέ¬ 
ρος της υπ’ αριθμ. 7568/17.6.05 (ΦΕΚ Δ 731) Υπουργικής 
Απόφασης περί χωροθέτησης του καταφυγίου τουριστι¬ 
κών σκαφών στην Κύμη Εύβοιας. 

Το Λιμενικό Ταμείο Κύμης, εφεξής θα αποκαλείται φο¬ 
ρέας διαχείρισης του καταφυγίου τουριστικών σκαφών ή 
απλά φορέας διαχείρισης. 

Η παρούσα παραχώρηση δεν εμπίπτει στις διατάξεις 
του νόμου περί εμπορικών μισθώσεων. 

Η παραχώρηση της χρήσης και εκμετάλλευσης του κα¬ 
ταφυγίου,αρχίζει από τη δημοσίευση της παρούσας και 
λήγει μετά τριάντα τρία (33) χρόνια την αντίστοιχη ημε¬ 
ρομηνία. 

Η διάρκεια παραχώρησης δύναται να παραταθεί πριν 
την προβλεπόμενη λήξη, για μια επιπλέον δεκαετία, εφό¬ 
σον υπάρχει σχετικό αίτημα του φορέα διαχείρισης και 
προσαρμογή των όρων της παραχώρησης στις τότε κρα¬ 
τούσες συνθήκες. 

Το καταβλητέο στο Δημόσιο ( Δ.Ο.Υ Κύμης),ετήσιο 
αντάλλαγμα για την παραχώρηση της χρήσης και εκμε¬ 
τάλλευσης του καταφυγίου, ορίζεται στο ποσότωντριών 
χιλιάδων εξήντα (3.060) ευρώ και θα καταβάλλεται στην 
προαναφερόμενη Δ.Ο.Υ μέσα στο πρώτο εικοσαήμερο 
κάθε έτους παραχώρησης. 

Το ετήσιο αντάλλαγμα θα αναπροσαρμόζεται αυξητικά 
στην αρχή κάθε έτους παραχώρησης κατά το ποσοστό- 
αύξησης του τιμαρίθμου κόστους ζωής του προηγούμε¬ 
νου ημερολογιακού έτους, όπως προσδιορίζεται από την 
Τράπεζα της Ελλάδος ή άλλη κατά νόμο αρμόδια Υπηρε¬ 
σία. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η ως άνω προσαύξηση ισχύει από το δεύτερο έτος πα¬ 
ραχώρησης και εφεξής. 

Η καταβολή του ανταλλάγματος, δεν αναστέλλεται για 
οποιονδήποτε λόγο, διέπεται δε από τις διατάξεις περί εί¬ 
σπραξης δημοσίων εσόδων. 

Για την εξασφάλιση της εμπρόθεσμης καταβολής του 
καταβλητέου ανταλλάγματος και της προσήκουσας εκ¬ 
πλήρωσης των όρων της παρούσας, έχει κατατεθεί από 
το Λιμενικό Ταμείο Κύμης, στη Διεύθυνση Τουριστικών Λι¬ 
μένων, Γραμμάτιο Σύστασης Παρακαταθήκης, ποσού 
τριών χιλιάδων εξήντα (3.060) ευρώ, (Νο 7800/ Ταμείο 
Παρ/κών Κύμης) ίσου με το ετήσιο αντάλλαγμα για το 
πρώτο έτος παραχώρησης της χρήσης-εκμετάλλευσης 
του καταφυγίου. Σε κάθε αναπροσαρμογή του ανταλλάγ¬ 
ματος πέραντου προαναφερόμενου ποσού,θα πρέπει να 
αναπροσαρμόζεται ισόποσα και το γραμμάτιο παρακατα¬ 
θήκης. 

Ο φορέας διαχείρισης υποχρεούταινα συμπληρώνει το 
προαναφερόμενο ποσό,όταν μετά από τυχόν κατάπτωση 
μειωθεί στο 75%. 

Το προαναφερόμενο Γραμμάτιο Σύστασης Παρακατα¬ 
θήκης,θα παραμείνει στο Δημόσιο (Υπουργείο Τουριστι¬ 
κής Ανάπτυξης) μέχριτηνλήξηήτην καθ’οιονδήποτε τρό¬ 
πο λύση της παραχώρησης. 

Το Δημόσιο δικαιούται να εισπράττει από το προαναφε¬ 
ρόμενο Γραμμάτιο Σύστασης Παρακαταθήκης,κάθε 
οφειλή του φορέα διαχείρισης από ανταλλάγματα, ποινι¬ 
κές ρήτρες, πρόστιμα κ.λ.π. και γενικά κάθε απαίτηση που 
πηγάζει από τυχόν παραβάσεις των όρων της παραχώρη¬ 
σης. 

Τα πόσης φύσεως έργα και εγκαταστάσεις που προ- 
βλέπονται στην υπ’ αριθμ. 7568/17.6.2005 (ΦΕΚ Δ 731) 
Υπουργική Απόφαση περί χωροθέτησης του καταφυγίου 
τουριστικών σκαφών στην Κύμη Εύβοιας,θα πρέπει να 
ολοκληρωθούν το αργότερο εντός τριών ετών από τη δη¬ 
μοσίευση της παρούσας.Ύστερα από σχετικό αίτημα του 
φορέα διαχείρισης η εν λόγω προθεσμία μπορεί να παρα- 
ταθεί για τρία επιπλέον έτη. Η κατασκευή των έργων θα 
πρέπει να γίνει σύμφωνα με τις εγκεκριμένες μελέτες, τις 
απαιτούμενες κατά περίπτωση άδειες και τους κανόνες 
της επιστήμης και της τέχνης. 

Σε περίπτωση μη ολοκλήρωσης του έργου εντός του 
προαναφερόμενου χρόνου λόγω υπαιτιότητας του φο¬ 
ρέα διαχείρισης, θα επέρχονται σε βάρος του οικονομι¬ 
κές κυρώσεις που συνίστανται σε ποσοστό 1/12 του ετή¬ 
σιου ανταλλάγματος (με τις προβλεπόμενες προσαυξή¬ 
σεις), για κάθε μήνα καθυστέρησης. 

Πριν την έναρξη κατασκευής του καταφυγίου, θα πρέ¬ 
πει να εκδοθεί αρμοδίως εγγυητική επιστολή καλής και 
έγκαιρης εκτέλεσης των έργων, χρηματικού ποσού ίσου 
με το 5% του προύπολογιζόμενου κόστους των έργων. 

Ο φορέας διαχείρισης υποχρεούται: 

-Να λειτουργεί το καταφύγιο τουριστικών σκαφών όλο 
το χρόνο σύμφωνα με τα οριζόμενα στον Γ ενικό Κανονι¬ 
σμό Λειτουργίας Τουριστικών Λιμένων και στον Ειδικό Κα¬ 
νονισμό Λειτουργίας του καταφυγίου, τον οποίο θα υπο¬ 
βάλει για έγκριση στο Υπουργείο Τουριστικής Ανάπτυξης 
σύμφωνα με τις διατάξεις της παρ.4 του αρθ. 31α του ν. 
2160/1993. 

- Να διατηρείτο καταφύγιο τουριστικών σκαφών, σε κα¬ 
λή κατάσταση από πλευράς εγκαταστάσεων και παρεχο- 
μένων υπηρεσιών και να μεριμνά για την συντήρηση και 
τις αναγκαίες επισκευές των έργων, των εγκαταστάσεων 


και του εξοπλισμού του, συμμορφούμενος προς τιςτυχόν 
υποδείξεις των αρμοδίων οργάνων, που θα πραγματοποι¬ 
ούν τακτικούς και έκτακτους ελέγχους καθ ολη τη διάρ¬ 
κεια λειτουργίας του καταφυγίου. 

- Να λάβει τα προληπτικά και κατασταλτικά μέτρα πυ¬ 
ροπροστασίας που προβλέπονται στην αριθμ. 10/2002 
Πυροσβεστική Διάταξη. 

- Να λαμβάνει όλα τα αναγκαία μέτρα σύμφωνα με τις 
κείμενες διατάξεις για την προστασία του περιβάλλοντος 
καθώς και για την ασφάλεια και προστασία των ελλιμενι- 
ζομένων σκαφών και των χρηστών του καταφυγίου. 

- Ναμεριμνήσειγιατην ύπαρξη και λειτουργία επαρκών 
και κατάλληλων ευκολιών υποδοχής καταλοίπων για τη 
συγκέντρωση και τελική νόμιμη διάθεση τόσο των πετρε¬ 
λαιοειδών καταλοίπων-λιπαντελαίων όσο και των λοιπών 
άχρηστων υλικών-απορριμμάτων καθώς και των λυμάτων 
των εξυπηρετούμενων σκαφών. 

- Να μεριμνήσει για την κατάρτιση Σχεδίου Παραλαβής 
και Διαχείρισης πετρελαιοειδών καταλοίπων χρησιμοποι¬ 
ημένων λιπαντελαίων και απορριμμάτων, καθώς και επι¬ 
κίνδυνων αποβλήτων κατ’ εφαρμογή της υπ’ αριθμ. 
3418/07/2002 (ΦΕΚ 712 Β) Κοινής Υπουργικής Απόφα¬ 
σης. (Οδηγία 2000/59/ΕΚτου Συμβουλίου της 27ης Νοεμ¬ 
βρίου 2000 των Ευρωπαϊκών Κοινοτήτων). 

-Να μεριμνήσει για την κατάρτιση «Σχεδίου Έκτακτης 
Ανάγκης» (Οοηΐίηροηογ ΡΙαη), συμβατού με το Τοπικό 
Σχέδιο της Λιμενικής Αρχής για την αντιμετώπιση ενδε¬ 
χόμενων περιστατικών ρύπανσης της θάλασσας και 
των ακτών,καθώς και για την ύπαρξη εξοπλισμού πρό¬ 
ληψης και καταπολέμησης της ρύπανσης της θάλασ¬ 
σας από πετρελαιοειδή (πλωτά φράγματα, απορροφη¬ 
τικά υλικά κ.λ.π), που θα υποδειχθεί από την αρμόδια 
Λιμενική Αρχή. 

- Να ενημερώνει άμεσα την αρμόδια Λιμενική Αρχή σε 
περίπτωση περιστατικού ρύπανσης και να εκτελεί τις πα¬ 
ρεχόμενες οδηγίες-εντολές για την αντιμετώπισή του. 

- Να μεριμνά για και την καθαριότητα, ευπρέπεια και ευ¬ 
ταξία του καταφυγίου. 

Ο φορέας διαχείρισης υποχρεούται να ασφαλίσει: 

α) το σύνολο των έργων και εγκαταστάσεων του κατα¬ 
φυγίου, κατά παντός κατά κανόνα ασφαλιζομένου κινδύ¬ 
νου, ζημίας ή ατυχήματος κατά την διάρκεια οιωνδήποτε 
κατασκευαστικών εργασιών , καθώς και κατά την διάρ¬ 
κεια λειτουργίας του. 

β) την αστική ευθύνη του έναντι κάθε τρίτου, καθ'όλη την 
διάρκεια παραχώρησης. 

ΤοΔημόσιο σαν κύριος του καταφυγίου, δεν θα έχει κα¬ 
μία συμμετοχή για την κάλυψη οποιουδήποτε κινδύνου. 

Στα εν λόγω ασφαλιστήρια ο φορέας διαχείρισης θα 
αναφέρεται ως συνασφαλιζόμενος με το Ελληνικό Δημό¬ 
σιο (Υπουργείο Τουριστικής Ανάπτυξης). 

Αντίγραφα των εν λόγω ασφαλιστηρίων συμβολαίων θα 
πρέπει να υποβληθούν στην Δ/νση Τουριστικών Λιμένων. 

Σε περίπτωση επελεύσεως ασφαλιστικής περιπτώσεως 
από εκείνες που καλύπτονται κατά τα ανωτέρω, η ασφα¬ 
λιστική αποζημίωση θα εισπράττεται από τον φορέα δια¬ 
χείρισης υπό την προϋπόθεση ότι διατηρεί την ιδιότητά 
του αυτή, άλλως από το Ελληνικό Δημόσιο (Υπουργείο 
Τ συριστικής Ανάπτυξης). 

Ο φορέας διαχείρισης θα υποχρεούταινα αποκαταστή- 
σει τη ζημιά εντός της προθεσμίας που θα ταχθεί από το 
Υπουργείο Τουριστικής Ανάπτυξης/ Δ/νση Τουριστικών 
Λιμένων. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Εάν παρέλθει άπρακτη η προθεσμία αυτή το Ελληνικό 
Δημόσιο (Υπουργείο Τουριστικής Ανάπτυξης) θα έχει κα¬ 
τά του φορέα διαχείρισης απαίτηση ίση με την ασφαλι¬ 
στική αποζημίωση την οποία αυτός εισέπραξε ή θα εισέ- 
πραττε εάν επεδείκνυε την οφειλόμενη κατά τις περιστά¬ 
σεις επιμέλεια. Το Ελληνικό Δημόσιο (Υπουργείο 
Τουριστικής Ανάπτυξης) μπορεί να επιδιώξει την απαίτη¬ 
σή του αυτή και κατά τις διατάξεις περί είσπραξης δημο¬ 
σίων εσόδων. 

Ο φορέας διαχείρισης υποχρεούται καθ’ όλη τη διάρ¬ 
κεια της παραχώρησης να φροντίζει για την διατήρηση 
της κατοχής του καταφυγίου τουριστικών σκαφών και να 
αποκρούει με κάθε νόμιμο μέσο κάθε καταπάτηση ή διεκ¬ 
δίκηση αυτού, ανεξάρτητα από οποιαδήποτε δικαστική ή 
εξώδικο ενέργεια στην οποία τυχόν θα προβεί το Ελληνι¬ 
κό Δημόσιο, έχοντας ευθύνη για κάθε, έστω και από ελα¬ 
φρά αμέλεια, βλάβη, μείωση ή απώλεια δικαιωμάτων του 
Ελληνικό Δημοσίου. 

Επίσης οφείλει να γνωστοποιεί άμεσα και στο Υπουρ¬ 
γείο Τουριστικής Ανάπτυξης/Δ/νση Τουριστικών Λιμένων 
κάθε προσβολή δικαιώματος και κάθε σχετική δίκη, στην 
οποία το Ελληνικό Δημόσιο δικαιούται να παρέμβει. 

Σε περίπτωση παράβασης οποιουδήποτε όρου της πα¬ 
ρούσας παραχώρησης από τον φορέα διαχείρισης, το Ελ¬ 
ληνικό Δημόσιο δια των αρμοδίων οργάνων αυτού 
(Υπουργείο Τουριστικής Ανάπτυξης / Διεύθυνση Τουρι¬ 
στικών Λιμένων) δικαιούται, με την επιφύλαξη των λοιπών 
συνεπειών που προβλέπονται στην παραχώρηση, να ζη¬ 
τήσει εγγράφως από το φορέα διαχείρισης να συμμορ¬ 
φωθεί εντός χρονικού διαστήματος εξήντα (60) ημερών 
προς τις υποχρεώσεις του και εάν αυτός δεν τις εκπλη¬ 
ρώσει εντός της τασσόμενης προς τούτο προθεσμίας, να 
προβεί σε ανάκληση της παραχώρησης. 

Επιπλέοντο Ελληνικό Δημόσιο (Υπουργείο Τουριστικής 
Ανάπτυξης) δικαιούται να ζητήσει την κατάπτωση του συ¬ 
νόλου ή μέρους των εις χείρας του εγγυήσεων, χωρίς 
αποζημίωση του φορέα διαχείρισης. 

Μετά την καθ οιονδήποτε τρόπο λήξη της παραχώρη¬ 
σης, ο φορέας διαχείρισης οφείλει να παραδώσει αμέσως 
και χωρίς αντιρρήσεις το καταφύγιο τουριστικών σκα¬ 


φών, που περιέρχεται στο Ελληνικό Δημόσιο με όλες τις 
εντός αυτού εγκαταστάσεις, χωρίς καμία αποζημίωση 
του φορέα διαχείρισης. 

Τυχόν παραμονή του φορέα διαχείρισης μετά την λήξη 
της παραχώρησης, δεν επιφέρει παράταση ή ανανέωσή 
της, η δε είσπραξη οποιουδήποτε ποσού, θεωρείται ως 
αποζημίωση αυθαίρετης χρήσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Σεπτεμβρίου 2005 

Ο ΥΦΥΠΟΥΡΓΟΣ 

ΑΝΑΣΤΑΣΙΟΣ ΛΙΑΣΚΟΣ 
-♦- 

(4) 

Χορήγηση άδειας ασκήσεως επαγγέλματος Κοινωνικού 
Λειτουργού στην Μανιαδάκη Ιωάννα. 

Ο ΝΟΜΑΡΧΗΣ ΛΑΣΙΘΙΟΥ 

Με την υπ’ αριθμ. 41712/8.9.2005 απόφαση του Νομάρ¬ 
χη Λασιθίου χορηγείται στην Μανιαδάκη Ιωάννα, Άδεια 
ασκήσεως επαγγέλματος Κοινωνικού Λειτουργού. 

Με εντολή Νομάρχη 

Η Διευθύντρια 
Δ. ΧΡΥΣΑΝΙΔΟΥ 

-♦- 

(5) 

Χορήγηση άδειας ασκήσεως επαγγέλματος Κοινωνικού 
Λειτουργού στηνΑλεξιά Κωνσταντίνα του Σταύρου. 

Ο ΝΟΜΑΡΧΗΣ ΦΘΙΩΤΙΔΑΣ 

Με την υπ’ αριθμ. 3376/4.8.2005 απόφαση του Νομάρ¬ 
χη Φθιώτιδας χορηγείται στην Αλεξιά Κωνσταντίνα του 
Σταύρου άδεια ασκήσεως επαγγέλματος Κοινωνικού Λει¬ 
τουργού. 

Με εντολή Νομάρχη 

Η Προϊσταμένη 
ΕΥΑΓ. ΓΑΛΑΝΗ 




19224 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.β 1.0Γ 


ΡΑΧ 210 52 21 004 

Θ-ΓΠ3Μ: \Λ/0 5ΐΤΙ35ίθΓ @ θί·9Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ -Πεδιάδας 2 

ΛΕΣΒΟΣ - Πλ. Κωνσταντινουπόλεως 1 


( 2410)597449 
( 26610 ) 89 122 
( 26610 ) 89 105 
( 2810 ) 300 781 
( 22510 ) 46 654 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 ευΐΌ, προσαυξανόμενη κατά 0,20 θυτογια κάθε επιπλέον οκτασέλιδοή μέρος αυτού. 

• Γ ιατα φωτοαντίγραφα ΦΕΚ σε 0,15 θπιό ανά σελίδα. 

Σε μορφή Οϋ: 


Τεύχος 

Περίοδος 

ΕΘΠΟ 

Τεύχος 

Περίοδος 

ΕΙΙΒΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοπτ και μέχρι 100 σελίδες σε 5 ουίΌ προσαυξανόμενη κατά 

1 θυΐΌ ανά 50 σελίδες. 






• Η τιμή πώλησης σε μορφή οά-Γοππ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βυΐΌ ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίεχ : 210 - 4071010 ίηΙθΓΠθΙ 

Ιι 11 ρ://νννννν.ε 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιηΐθΐ-πβΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 ευΐΌ, ποσό το οποίο αφορά 
ταχυδρομικά έξοδα. 

• Γ ια την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυΐΌ ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 ευΐΌ. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























